cyanic-selkie/wikianc huggingface dataset:
Dienvidu tilts
Celtniecība
2005. gada 5. oktobrī pēc senas tiltu būvētāju tradīcijas notika Dienvidu tilta balstu iesvētīšana, ko īstenoja Latvijas Evaņģēliski luteriskās baznīcas arhibīskaps Jānis Vanags, Latvijas Pareizticīgo baznīcas metropolīts Aleksandrs un Jelgavas Metropolijas Romas katoļu baznīcas bīskaps Antons Justs. 2005. gada novembrī sāka Dienvidu tilta labā krasta tilta pieejas estakāžu būvniecību. 2005. gada 21. decembrī tika pabeigta Dienvidu tilta desmit balstu izbūve. Darbus paveica plānotajā termiņā.
2006. gadā inflācijas dēļ tilta būvētāji pieprasīja Rīgas domei piešķirt papildus līdzekļus tilta celšanai, draudot ar būvdarbu pārtraukšanu, tomēr tas nenotika. 2006. gada janvārī AS "Dienvidu tilts" saņēma pirmās tilta laiduma metāla konstrukcijas, kuras piegādāja Krievijas AS "Voroņežstaļmost". Tilta laiduma konstrukcijas veidoja tilta karkasu, uz kura vēlāk tika izbūvēta brauktuve, ietves, margas. 2006. gada 22. maijā svinīgi sāka Dienvidu tilta laiduma konstrukciju uzbīdīšanu uz balstiem. Konstrukciju bīdīšanas mehānismu, nospiežot sarkanu pogu, svinīgi iedarbināja Rīgas domes priekšsēdētājs Aivars Aksenoks (JL) un AS "Dienvidu tilts" padomes priekšsēdētājs Guntis Rāvis.
2007. gada 11. janvārī tika pabeigta Dienvidu tilta laiduma konstrukcijas uzbīdīšana pāri balstiem, savienojot Daugavas labo un kreiso krastu. Spēcīgā vēja dēļ gan tika atcelta paredzētā uguņošana. 2007. gada martā Dienvidu tilts tika nolaists uz pastāvīgiem balstiem, bet tā paša gada maijā bija pabeigta jau vairāk nekā puse Dienvidu tilta un estakāžu izbūves. 2007. gada oktobrī Dienvidu tiltam Rīgā tika pabeigta oranžo vanšu uzstādīšana — bija paveikti aptuveni 65% no Dienvidu tilta pirmās kārtas būvniecības kopējā apjoma.
2008. gada jūnijā tika pabeigta Dienvidu tilta braucamās daļas un gājēju ietvju betonēšana. 2008. gada augustā tika veikta estakāžu pāri Krasta un Maskavas ielai pārbaude ar noslogojumu. Pēc būvnieku teiktā, rezultāti esot bijuši izcili. Tika sākta Dienvidu tilta brauktuves seguma asfaltēšana. 2008. gada augustā sāka Dienvidu tilta otrās kārtas būvniecību — tika pārbūvēts Slāvu maģistrālais kustības mezgls. 2008. gada septembrī transporta kustībai tika atklātas četras no sešām Dienvidu tilta estakādēm pāri Maskavas un Krasta ielai. 23. oktobris — ar 32 kravas mašīnām, kuru kopējais svars sasniedza 1280 tonnas, veiksmīgi tika veikta Dienvidu tilta slodzes pārbaude, bet 17. novembrī Dienvidu tilts svinīgi tika atklāts gājējiem un autotransportam.
2009. gada 4. decembrī A/S "Dienvidu tilts" tika pārdēvēta par A/S "Transport Systems". A/S "Dienvidu tilts" padomes priekšsēdētājs Guntis Rāvis no A/S "Dienvidu tilts" izslēdza uzņēmumu "Skonto būve" SIA.
2010. gada 30. jūnijā Dienvidu tilta trešās kārtas (pievedceļu kreisajā krastā) būvniecības darbi tika apturēti, jo Rīgas domes budžetā tam vairs nebija finansējuma. Rīgas domes līgums ar "Deutsche Bank" paredzēja, ka 2010. gada otrajā pusē pašvaldībai vajadzēs sākt atmaksāt būvniekiem tilta būvniecībai piešķirto kredītu.
Dienvidu tilta 1. un 2. kārtas summārās izmaksas bija 573 miljoni LVL. No tiem 263 miljoni LVL bija maksa tikai par finansējuma piesaisti.
2012. gadā atsākās trešās kārtas būvniecība un tā tika pabeigta 2013. gada 29. oktobrī.
"Dārgākais tilts pasaulē"
Tilta celtniecības gaitā presē ar vien biežāk parādījās informācija par to, ka Dienvidu tilts esot dārgākais tilts pasaulē. Publikācijās tika teikts, ka par 600 miljoniem latu pasaulē mēdz uzcelt daudz varenākus tiltus vai arī ka ievērības cienīgu tiltu būve iekļaujas pieticīgākos budžetos. Piemēram, ar Dienvidu tilta kopējām izmaksām Rīgā esot salīdzināms Donhajas jeb Lielais Austrumu jūras tilts Ķīnā starp Šanhaju ar Janšaņas dziļūdens ostu Ķīnā. Tas 32,5 kilometru garumā šķērso Handžou līci Austrumķīnas jūrā un ir garākais pārjūras tilts pasaulē, bet esot iekļāvies 1,2 miljardu ASV dolāru vai aptuveni 634 miljonu latu lielā tāmē. Augstākais autoceļu tilts pasaulē — Mijo viadukts Dienvidfrancijā pāri 2,5 kilometrus platajai Tarnas upes ielejai 270 metru augstumā ar visām piebrauktuvēm esot izmaksājis nepilniem 300 miljoniem latu līdzvērtīgu summu. Šis uzskats nostiprinās daļā sabiedrības, kaut arī pašvaldība un būvnieki to noliedz.
A/S "Dienvidu tilts", reaģējot uz anonīmo ekspertu analīzi, norādīja, ka tā ir nepareiza un maldinoša, jo sajauktas izmaksas ar 1. un 2. kārtu, nepareizi norādīta tilta būvniecības izmaksas uz 1 m², kā arī sajaukti citi fakti. Atsevišķās publikācijās visu trīs kārtu kopējās izmaksas tika attiecinātas tikai uz paša tilta būvniecību, pēc kā šī summa tika salīdzināta ar līdzīgiem projektiem citur pasaulē. Tā rezultātā Dienvidu tilta izmaksas tiešām bija krietni lielākas. A/S "Dienvidu tilts" arī izteica nožēlu, ka Dienvidu tilta izmaksas tiek salīdzinātas, neiepazīstoties ar detalizētu tilta būvniecības tāmi, kas ir uz 50 lappusēm ar aptuveni 3 000 pozīcijām un apakšpozīcijām.
Visa Daugavas šķērsojuma projekta 1. kārta, kurā ietilpst arī paša tilta (800 m), kā arī estakāžu pāri Krasta un Maskavas ielai projektēšana un izbūve (2,5 km), izmaksāja 85,5 miljonus latu. Taču kopā ar inflācijas uzcenojumu pēdējos gados tika paredzēts, ka tilta izmaksas sasniegs ap 133 miljoniem. Ekonomikas ministrijas Valsts būvinspekcija 2004. gadā veica sniegto projekta īstenošanas aprēķinu pārbaudi. Saskaņā ar pārbaudes rezultātiem būvniecības izmaksu aprēķins orientējoši atbilst būvniecības tirgus situācijai 2003. gadā.
Tilta būvnieki norāda, ka Dienvidu tilta izmaksas (1 m² — 1184 Ls) ir 2—3 reizes lētākas nekā līdzīgām tiltu būvēm Eiropā. Piemēram, Pelješačas tilta Horvātijā (2007.—2008. gads) viena kvadrātmetra būvniecības izmaksas bija 3783 Ls, bet Rion-Andirion tilta Grieķijā (2004. gads) izmaksas uz 1 m² bija 6722 Ls.
Dajrons Robless
Dajrons Robless (es; dzimis Gvantanamo, Kubā) ir kubiešu vieglatlēts, startē barjersprinta distancēs. Viņa personīgais rekords 110 m barjerskrējienā ir 12,87 s, kas ir bijušais pasaules rekords.
Kamerūnas futbola izlase
Kamerūnas futbola izlase ir nacionālā futbola komanda, kas pārstāv Kamerūnas valsti starptautiskās futbola sacensībās. Kamerūnas futbola izlasi pārvalda Kamerūnas Futbola Federācija. Savu pirmo spēli izlase aizvadīja 1960. gadā cīnoties pret Džibutijas (tajā laikā Franču Somālilenda) izlasi. Kamerūna Pasaules kausa finālturnīros ir piedalījusies 8 reizes, pirmoreiz tas notika 1982. gadā, bet 1990. gadā kamerūnieši kļuva par pirmo Āfrikas komandu, kas iekļuvusi Pasaules kausa ceturtdaļfinālā. Tur ļoti sīvā cīņā Kamerūna piekāpās angļiem. Nāciju kausa izcīņā Kamerūnas izlase ir piedalījusies 19 reizes un ir pieckārtēja Āfrikas čempione.
Sastāvs
Komandas sastāvs 2022. gada FIFA Pasaules kausa finālturnīrā. Spēles un gūtie vārti norādīti līdz finālturnīra sākumam.
Skatīt arī
Kamerūnas futbola izlase 2010. gada Pasaules kausa finālturnīrā
Dajrons Robless
D. Robless uzvarēja 2008. gada Vasaras Olimpiskajās spēlēs. Vēl ir izcīnījis vairākas godalgotas vietās citās starptautiska mēroga sacensībās, taču nekad nav iekļuvis pasaules čempionāta trijniekā. Pasaules čempionātos telpās ir izcīnījis vienu uzvaru 2010. gadā un 2. vietu 2006. gadā.
Mārtiņš Rubenis
Mārtiņš Rubenis (dzimis Rīgā) ir bijušais latviešu kamaniņu braucējs, šobrīd kamaniņu braukšanas treneris un inženieris-mehāniķis. Pirmais sportists neatkarīgās Latvijas sporta vēsturē, kas izcīnījis medaļu ziemas olimpiskajās spēlēs (bronza 2006. gadā Turīnā), vēl ir izcīnījis bronzu Latvijas komandas sastāvā komandu stafetē.
Dienvidu tilts
"Dārgākais tilts pasaulē"
Pretēji Rīgas domes un Dienvidu tilta ģenerālbūvnieka viedoklim, Latvijas Ministru prezidents uzskatīja, ka Dienvidu tilts ir viens no dārgākajiem tiltiem pasaulē. Valdis Dombrovskis: "Šis ir ne visai kvalitatīvi uzcelts tilts, kurš nez kādēļ ir izrādījies viens no dārgākajiem tiltiem pasaulē." Valsts amatpersonas apgalvojums par tilta zemu kvalitāti nav apstiprināts, jo garantijas laikā (3 gadi tiltam un 5 gadi asfaltam) neviena pretenzija no pasūtītāja netika izvirzīta, tomēr jāņem vērā, ka projektētais tilta kalpošanas laiks ir 100 gadi.
Līdzekļu pārtērēšana
2009. gada 27. februārī Valsts kontrole pabeidza 2008. gada pavasarī sākto revīziju par Dienvidu tilta būvniecību. 2009. gada 18. martā Valsts kontrole publiskoja Dienvidu tilta revīzijas rezultātus un nodeva tos Ģenerālprokuratūrai. Valsts kontroliere Inguna Sudraba norādīja, ka Rīgas dome Dienvidu tilta būvniecībā ir izšķērdējusi 27 miljonus latu. Rīgas dome to noliedza un solīja revīzijas rezultātus pārsūdzēt.
Valsts kontrole konstatējusi, ka Dienvidu tilta celtniecībā ir pārtērēti 27 miljoni latu. Valsts kontroles viedokli apstiprinājis arī advokātu biroja "Grunte un Cers" slēdziens, kuru lūdza sagatavot Rīgas dome. Advokātu biroja atzinumā teikts, ka tagad jāmēģina piedzīt nauda no tilta būvnieka un domes amatpersonām. Tomēr domes vadība, kuras priekšsēdētāja amatu toreiz ieņēma Jānis Birks (TB/LNNK), nav izrādījusi iniciatīvu līdzekļu piedziņai.
Mārtiņš Rubenis
Karjera
M. Rubenis trenēties kamaniņu braukšanā sācis no 9 gadu vecuma, vēlāk iestājies Murjāņu sporta ģimnāzijā. Pirmā trenere bija Vera Zozuļa, olimpiskā čempione kamaniņu sportā. Vēl trenējies pie Edītes Tučas, Daces Gods-Romanovskas, Jāņa Ozoliņa, Pētera Cīmaņa, Jāņa Liepas, Mihaila Arhipova. Studē Latvijas Sporta pedagoģijas akadēmijā.
1998. gadā kļuvis par Pasaules junioru čempionu. Piedalījies piecās ziemas olimpiskajās spēlēs. 1998. gadā Nagano ieņēma 14. vietu, pēc četriem gadiem Soltleiksitijā nefinišēja (piedzīvoja kritienu). 2006. gada Olimpiskajās spēlēs Turīnā M. Rubenis izcīnīja bronzas medaļu, kas bija pirmā medaļa neatkarīgai Latvijai ziemas olimpiskajās spēlēs. 2010. gadā Vankūverā viņš ieņēma 11. vietu, savukārt 2014. gadā Sočos individuāli izcīnīja 10. vietu. Toties komandu stafetē, kas Soču Olimpiskajās spēlēs piedzīvoja debiju olimpiskajā programmā, M. Rubenis Latvijas komandas sastāvā ieguva savu otro olimpisko bronzas medaļu.
Ar panākumiem startējis Pasaules čempionātos, kur izcīnījis divas sudraba un vienu bronzas medaļu, tāpat vairākas medaļas izcīnījis Eiropas čempionātos un Pasaules Kausa izcīņā.
2006. gadā saņēmis balvu kā Latvijas Gada sportists.
Ārpus sporta
M. Rubenis ir labi pazīstams arī ārpus sporta kā DJ Fotu — deju un lounge mūzikas dīdžejs. Tāpat viņš ir zināms kā sabiedriski aktīvs cilvēks ar savu pastāvīgu viedokli sabiedrībai būtiskos jautājumos, piedalījies starptautiskās akcijās par cilvēktiesību ievērošanu. Par M. Rubeni ir uzņemta Viestura Kairiša 2009. gada dokumentālā filma "Loengrīns no Varka Kru".
Ģimenes stāvoklis
Precējies — sieva modele, vēlāk gleznotāja Ieva Kokoreviča — pēc kāzām 2016. gadā pieņēmusi vīra uzvārdu — Ieva Rubene. Šī ir M. Rubeņa otrā laulība, pirmā sieva bija Polijas pilsone Marija.
Orhūsa
Orhūsa (da, no 1948. gada līdz 2010. gada 31. decembrim — Århus, ) ir ostas pilsēta Dānijā, Jitlandes pussalas austrumu krastā. Otrā lielākā pilsēta Dānijā, Orhūsas āmtes centrs. Orhūsa 2017. gadā bija viena no divām Eiropas kultūras galvaspilsētām.
Apmetne Orhūsas vietā bijusi jau vikingu laikos. 1201. gadā pilsētā tika likts katedrāles pamatakmens. Orhūsa visus gadsimtus attīstījusies kā ostas pilsēta. Pilsētas strauja attīstība sākās 19. gadsimta vidū, kad Orhūsu sasniedza dzelzceļa līnija.
Kārlis Ārens
Kārlis Ārens (dzimis, miris ) bija Latvijas futbolists un basketbolists. Latvijas basketbola izlases rindās Ārens izcīnīja sudraba medaļas Eiropas čempionātā basketbolā, bet futbolā 1949. gadā izcīnīja Francijas kausu.
Kārlis Ārens bija precējies ar ievērojamo basketbolisti un volejbolisti Tatjanu Bistrovu-Ārenu. Ar futbolu nodarbojās arī Kārļa Ārena dēli Alvis un Ēriks.
Biogrāfija
Ārens bija daudzpusīgs sportists, karjeras sākumā vairāk uzmanības pievērsa basketbolam, spēlējot arī Latvijas izlasē, bet vēlāk par viņa pamata sporta veidu kļuva futbols. Tomēr futbolā viņa karjera uzplauka salīdzinoši vēlu, tālab neatkarīgās Latvijas futbola izlases rindās viņš uzspēlēt nepaspēja, lai gan trīsdesmito gadu beigās to pārstāvēja arī daudzi par viņu jaunāki sportisti, kuriem nebija lemts sasniegt tādus panākumus futbolā kā Ārenam.
Līdzās futbolam un basketbolam, Ārens aktīvi nodarbojās arī ar citiem sporta veidiem, tai skaitā volejbolu un novusu. Novusā 1937. un 1938. gadā Ielu dzelzceļnieku komandas sastāvā piedalījās Latvijas meistarsacīkstēs, turpināja to spēlēt arī pēc pārcelšanās uz ASV. Bija viens no Ziemeļamerikas latviešu novusa savienības dibinātājiem. Turnīros piedalījās līdz pat dzīvesbiedres nāvei astoņdesmito gadu vidū.
Futbola karjera
Pirmā nopietnā komanda - 1936. gadā Rīgas pirmās līgas vienība "13", gadu vēlāk debitē Virslīgā V. Ķuzes komandas sastāvā, taču komanda pēc 1937.-38. gada Virslīgas sezonas pirmā riņķa Ķuzes komanda savu dalību no turnīra atsauca. Līdz padomju okupācijai Ārens spēlēja RPDS (ielu dzelzceļnieku) komandā, bet okupācijas apstākļos - RDKA vienībā. Pēc vācu okupācijas vispirms nonāca "Bekona eksporta" komandā, bet sākot ar 1942. gadu - Rīgas ASK sastāvā, kuras rindās kļuva par divkārtēju Latvijas meistaru un šajā laikā tika uzskatīts par labāko latviešu aizsargu.
1953. gadā Kārlis Ārens beidza profesionālo futbolista karjeru, kopā ar ģimeni pārceļoties uz ASV. Amerikā Ārens tomēr gluži no futbola neatvadījās, bet turpināja to spēlēt Ņujorkas Lithuanians komandā, no 1953. līdz 1957. gadam bija tās spēlējošais treneris. Vēl vienu sezonu profesionālajā futbolā Ārens tomēr aizvadīja - 1957.-58. gada sezonu viņš aizvadīja Amerikas futbola līgas komandas Brookhattan sastāvā, kur pat tika izvēlēts visas līgas izlasē spēlei pret vienu no Zviedrijas spēcīgākajām vienībām Norkkoping.
Nacionālā apvienība (pirmskara)
Nacionālā apvienība bija politiskā partija Latvijā. Tā tika dibināta 1921. gadā un likvidēta 1934. gadā līdz ar valsts apvērsumu, pēc kura tika likvidētas visas Latvijas politiskās partijas.
Vēsture
Latviešu zemnieku savienības līderi Kārlis Ulmanis, Jānis Čakste un Zigfrīds Anna Meierovics vienojās ar Rīgas pilsonības politisko līderi Arvedu Bergu piedalīties Satversmes sapulces vēlēšanās Rīgas apgabalā vienā konservatīvo Rīgas pilsoņu sarakstā ar nosaukumu "Bezpartejisko pilsoņu grupa". Par Satversmes sapulces deputātiem Rīgas apgabalā no Bezpartejisko pilsoņu grupas kļuva Arveds Bergs, Kārlis Kasparsons, Juris Ķēmanis, Zelma Cēsniece-Freidenfelde, Pauls Ašmanis (Ārlietu ministrijas Informācijas centra vadītājs) un Jānis Taube. Vēlāk Bezpartejisko pilsoņu grupas frakcijai pievienojās arī inženieris Artūrs Ozols no Darba partijas.
1921. gada 25. maijā šie Satversmes sapulces deputāti un Republikāņu partijas līderi Aurēlijs Zēbergs, Eduards Strautnieks un Gustavs Ķempelis dibināja savienību "Bezpartejiskais nacionālais centrs". No 1925. līdz 1931. gadam partijas nosaukums bija Nacionālais Centrs, bet no 1931. līdz 1934. gadam Latviešu Nacionālā Apvienība. Tā bija izteikta labā spārna konservatīvi demokrātiska partija. Biedru skaits nebija liels, bet tas stabili turējās aptuveni 400 cilvēku robežās. Partijas idejas un uzskatus pauda laikraksts „Latvis”.
2012. gada vasaras olimpisko spēļu medaļu tabula
Šajā sarakstā apkopota informācija par medaļu kopvērtējumu . Džudo, boksā, teikvando un cīņas sportā katrā svara kategorijā tiek pasniegtas divas bronzas medaļas.
Diāna Ozoliņa
Diāna Tropa (dzimusi Rīgā) ir latviešu basketboliste, spēlē uzbrūkošā aizsarga pozīcijā, Latvijas sieviešu basketbola jaunantnes izlašu dalībniece. Pašlaik (2010) pārstāv klubu SK Cēsis. Kopā ar Latvijas U-20 izlasi izcīnījusi 3. vietu 2009. gada Eiropas U-20 čempionātā.
Andrejs Piedels
Andrejs Piedels (dzimis ) ir bijušais Latvijas futbolists, vārtsargs. Spēlējis Pārdaugavas, Daugavas, Amstrig, DAG, Skonto FC, FK Jūrmala, FK Daugava Rīga.
Latvijas čempionātā aizvadījis 325 spēles, ielaižot 294 vārtus. Pēc aizvadīto spēļu skaita vārtsargu konkurencē viņu pārspējis tikai Viktors Spole.
Šobrīd strādā par FK Jelgava vārtsargu treneri.
Astes kauls
Astes kauls ir mugurkaula pēdējais segments. Tas veidojas no 4 - 5 rudimentāriem skriemeļu ķermeņiem, kas saauguši kopā vienā kaulā. Astes kauls savienojas ar krustu kaulu, veidojot krustu un astes kaula simfīzi (symphysis sacrococcygea). Starp abiem kauliem ir skrimšļa disks, kuram vidū ir spraugveida dobums ar šķidrumu. Šo savienojumu, no priekšas, muguras un sāniem, nostiprina krustu un astes kaula saites (ligamenta sacrococcygeae). Sievietēm astes kauls ir platāks un mazāk izliekts nekā vīriešiem.
Izomērija
Izomērija ir parādība, ka pastāv vielas, kurām ir vienāda molekulmasa un ķīmiskais sastāvs, bet dažāda struktūra (dažāda atomu un saišu starp tiem kārtība molekulā vai arī dažāds atomu vai to grupu telpiskais izvietojums). Izomērija ir galvenokārt organisku vielu īpašība, taču arī neorganiskās vielas var veidot izomērus.
Šons Krofords
Šons Krofords (en; dzimis Vanvikā, Dienvidkarolīnas štatā, ASV) ir bijušais amerikāņu vieglatlēts, startējis sprinta distancēs. Viņa personīgais rekords 100 m ir 9,88 s un 200 m — 19,79 s. Š. Krofords uzvarēja 2004. gada Vasaras Olimpisko spēļu 200 m distancē, 2008. gada spēlēs viņš šajā distancē izcīnīja sudraba medaļu. Vēl ASV izlases sastāvā izcīnīja sudrabu 2004. gada spēlēs 4x100 m stafetē. Viņa labākais sasniegums Pasaules čempionātos ir izcīnītā bronzas medaļa 2001. gadā Edmontonā 200 m distancē.
Izomērija
Struktūrizomērija
Struktūrizomērija ir visplašāk pazīstamais izomērijas veids. Tas ir iespējams molekulās, kur atomi var sakārtoties vairāk nekā vienā veidā. Piemēri: n-pentāns (CH3CH2CH2CH2CH3), 2-metilbutāns (CH3CH(CH3)CH2CH3), 2,2-dimetilpropāns (C(CH3)4) vai arī o-ksilols, m-ksilols un p-ksilols.
Šons Krofords
2013. gadā ticis diskvalificēts uz diviem gadiem par antidopinga aģentūras noteikumu pārkāpumiem. Viņa treneris Bobs Kērsijs apgalvo, ka sportists 2012. gadā beidzis karjeru.
Izomērija
cis - trans izomērija
Šis izomērijas veids iespējams molekulās, kur ir vismaz viena dubultsaite un abos tās galos ir kādi aizvietotāji. Ja aizvietotāji ir vienā pusē, tad to sauc par cis jeb Z (no vācu valodas Zusammen jeb kopā) izomēru, ja aizvietotāji ir pretējās pusēs, tad to sauc par trans jeb E (no vācu valodas Entgegen jeb atsevišķi) izomēru. Vienam un tam pašam struktūrizomēram var būt vairāki cis - trans izomēri. Ja molekulā ir vairākas dubultsaites, vienam un tam pašam struktūrizomēram var būt vairāk nekā 2 cis - trans izomēri.
Stereoizomērija
Stereoizomērija ir iespējama molekulās ar vienādu to veidojošo atomu saistību jeb konektivitāti, taču atšķirīgu aizvietotāju izkārtojumu telpā. Piemēram, savienojumi, kuri satur oglekli ar četriem dažādiem aizvietotājiem, var veidot enantiomērus (viens šāds ogleklis) vai diastereomērus (vairāki šādi oglekļi). Šo atomu sauc par stereogēno centru jeb, vienkārši, stereocentru (dažkārt optiski aktīvo oglekli, asimetrisko oglekļa atomu, hirālo centru. Taču šo terminu lietojums nav rekomendējams, jo ne visi stereocentri veido hirālas molekulas, piem. meso-savienojumi). Enantiomēru jeb spoguļizmēru gadījumā, tīri šo vielu izomēru šķīdumi vai monokristāli griež plaknē polarizētas caurejošās gaismas polarizācijas plakni, tāpēc tos mēdz saukt arī par optiskajiem izomēriem. Abu izomēru maisījumu attiecībās 1:1 sauc par racemātu. Tas nav optiski aktīvs. Te ir iespējams (+) (gaismas polarizācijas plakni griež pulksteņrādītāja virzienā no skatītāja punkta jeb pa labi) un (-) (gaismas polarizācijas plakni griež pretēji pulksteņrādītāja virzienam jeb pa kreisi) izomērs. Lielākajai daļai dzīvajos organismos sintezēto vielu ir viens noteikts optiskais izomērs. Ar vienkāršākajām ķīmiskās sintēzes metodēm parasti tiek iegūts racemāts. Vienam un tam pašam struktūrizomēram var būt vairāki stereoizomēri. Molekula, kura satur vairākus stereogēnos oglekļa atomus, var veidot vairāk nekā 2 optiskos izomērus.
Piemēri:
Stereoizomēru apzīmējumi
Lai spoguļizomērus varētu atšķirt, tos apzīmē ar speciāliem simboliem pirms vielas nosaukuma:
Apzīmējumi pamatojas uz vielas molekulas ģeometriju, par pamatu ņemot dabā sastopamā (+)-glicerīnaldehīda molekulu, kurai patvaļīgi tika piedēvēta D-konfigurācija (glicerīnaldehīda spoguļizomēram - attiecīgi L-konfigurācija). Šo sistēmu lieto galvenokārt ogļhidrātu un aminoskābju optisko izomēru atšķiršanai, lietojot Fišera formulas. Jāatceras, ka nav tiešas sakarības starp polarizētās gaismas griešanu un molekulas ģeometrisko konfigurāciju (tas atkarīgs no konkrētiem aizvietotājiem molekulā). Gan D/L, gan (+)/(-) apzīmējumi norāda uz molekulas, nevis atsevišķu stereocentru konfigurāciju.
Šie apzīmējumi pamatojas uz konkrētu hirālu atomu ģeometriju, bet par pamatu ņemts tā saucamais Kāna-Ingolda-Preloga (Cahn-Ingold-Prelog) likums jeb aizvietotāju secības likums. R un S apzīmējumi ir krietni izplatītāki mūsdienu organiskajā ķīmijā.
Kāna-Ingolda-Preloga likums stereocentra konfigurācijas noteikšanai:
Stereoizomēru iedalījums
Enantiomēri - stereoizomēri, kuru attiecīgie spoguļattēli nav savstarpēji savietojami. Piemēram, pilnīgi visi stereocentri (jeb stereogēnie centri) ir ar pretēju konfigurāciju. Enantiomēru fizikālās īpašības ir identiskas ahirālā vidē, izņemot hirooptiskās īpašības, tādas kā plaknē polarizētas gaismas griešana vai cirkulārais dihroisms. Racemāts ir enantiomēru maisījums tieši 1:1 attiecībā.
Diastereomēri - visi stereoizomēri, kuri savstarpēji nav enantiomēri jeb spoguļattēli. Piemēram, savienojumā ar diviem stereocentriem viens centrs ir ar vienādu konfigurāciju, bet otrs ar pretēju. Diastereomēru fizikālās īpašības (piemēram, šķīdība, kušanas punkts) ir atšķirīgas un to sadalīšana (viena attīrīšana no otra), atšķirībā no enantiomēriem, ir iespējama ahirālā vidē.
Mezo savienojumi - molekulas ar vairākiem stereogēniem centriem, kuras satur simetrijas plakni jeb spoguļplakni vai inversijas centru. Šādā gadījumā, piemēram R,S-vīnskābe un S,R-vīnskābe patiesībā nav enantiomēri, bet gan viens un tas pats savienojums.
Rotamēri - stereoizomēri, kuri savā starpā atšķiras tikai ar rotāciju ap vienkāršo saiti. Rotācija ap vienkāršo saiti var būt apgrūtināta stērisko (telpisko) traucējumu paaugstinātas enerģijas barjeras dēļ (skat. atropoizomēri).
Lietuvas ķēniņa Mindauga dāvinājumi
Lietuvas ķēniņa Mindauga dāvinājumi ir 1253. - 1255. gadā izdoti dokumenti, kurā ķēniņš Mindaugs, pateicībā par Vācu ordeņa starpniecību viņa kristīšanā un kronēšanā par visas Lietuvas pirmo karali, kā arī solītās aizsardzības dēļ atdāvināja Livonijas ordeņa mestram zemes Žemaitijā un Jātvingijā - pusi no Raseiņu, Laukavas, Betigolas, Eragolas un Dainavas zemēm, kā arī visu Kuleni, Kārsavu, Kroši, Nederavu, Vizaini un Vangu.
VEF Rīgas skolu superlīga
Vēsture
2010. gadā tajā startēja tikai astoņas labākās galvaspilsētas zēnu komandas, par čempionu kļūstot Rīgas 49. vidusskolai. Vēlāk tikusi apvienota "VEF Rīgas skolu superlīgas" un ilggadējā Rīgas domes kausa norise, nosakot čempionus arī meiteņu konkurencē. 2011. gada pavasarī par uzvarētājiem kļuva Rīgas 49. vidusskolas zēni un Rīgas 47. vidusskolas meitenes.
Lietuvas ķēniņa Mindauga dāvinājumi
Savukārt Sēlijā viņš atdāvināja Medeni, Peloni, Maleisini un Tauragni ar visiem piederumiem un lūdza pāvestu Aleksandru IV apstiprināt iepriekšējā dokumentā minēto Sēlijas dāvinājumu Livonijas ordenim.
VEF Rīgas skolu superlīga
Zēni
A Grupa
Lietuvas ķēniņa Mindauga dāvinājumi
Vēsture
1250. gadā Lietuvas dižkunigaitis Mindaugs svinīgi ielūdza pie sevis Vācu ordeņa Livonijas mestru, lai slēgtu mieru un izteiktu tam savu nodomu pieņemt kristīgo ticību. Livonijas mestrs Andrejs apsolīja Mindaugam izgādāt karaļa kroni, par ko Mindaugs savukārt apsolīja ordenim dāvināt vairākas savas zemes. 1251. gada 17. jūlijā Romas pāvests Inocents IV ar Milānā izdotu rīkojumu uzdeva Kulmas bīskapam Heinriham kronēt Lietuvas dižkunigaiti Mindaugu ar pienācīgu godu par karali, bet ar nosacījumu, ka Mindaugam un viņa pēcnācējiem jāatzīst savu karaļvalsti par Svētā Pētera krēsla (katoļu baznīcas) īpašumu. Tāpat viņš uzdeva Sāmsalas un Kursas bīskapiem rūpēties, lai tiek uzturēta spēkā Lietavas karalim Mindaugam piešķirtā svētā Krēsla aizsardzība. 1252. gada beigās vai 1253. gada pirmajā pusē ordeņa mestrs Andreass no Štīrijas kopā ar Prūsijas [Kulmas] bīskapu Heinrihu un lielu pavadonību devās no Rīgas uz Lietuvu, kur ar mestra dāvinātiem vainagiem kronēja dižkunigaiti Mindaugu un viņa sievu Martu par Lietuvas karali un karalieni. Savā kronēšanas dienā karalis Mindaugs piešķīra Rīgas namniekiem un visiem vācu tirgotājiem brīvību ierasties viņa valstī pa sauszemes un ūdens ceļiem, lai tirgotos bez muitas un citiem nodokļiem.
VEF Rīgas skolu superlīga
Zēni
B Grupa
Ziemeļu divcīņa
Ziemeļu divcīņa ir ziemas sporta veids, kurā sportisti sacenšas tramplīnlēkšanā un distanču slēpošanā. Ziemeļu divcīņu pārrauga Starptautiskā Slēpošanas federācija (FIS). Šajā sporta veidā notiek sacensības arī sievietēm.
Lietuvas ķēniņa Mindauga dāvinājumi
Vēsture
Tā kā jaunkristītais Lietavas karalis Mindaugs izteica vēlēšanos, lai viņa valstī tiktu nodibināts neatkarīgs bīskapa sēdeklis un apņēmās uzcelt katoļu katedrāli, tad pāvests Inocents IV 1253. gada 24. jūnijā Asīzē uzdeva Livonijas un Prūsijas arhibīskapam Albertam iesvētīt par Lietuvas bīskapu minētā karaļa izraudzītu kandidātu. 1253. gada jūlijā karalis Mindaugs dāvināja Vācu ordenim Livonijā par solīto palīdzību pret ienaidniekiem pusi no Raseiņu, Laukavas, Betigolas, Eragolas un Dainavas zemēm, kā arī visu Kuleni, Kārsavu, Kroši, Nederavu, Vizaini un Vangu. 1253. gada 21. augustā pāvests Inocents IV Asīzē apstiprināja Vācu ordenim visu Kārsavu un Vangas, kā arī pusi Dainavas un Raseiņu zemes, ko sakarā ar savu kronēšanu viņam bija dāvinājis karalis Mindaugs un uzdeva Livonijas un Prūsijas arhibīskapam Albertam iesvētīt un nozvērināt Vācu ordeņa brāli Krišjāni par Lietuvas bīskapu saskaņā ar karaļa Mindauga vēlēšanos. 1254. gada 12. martā Lietuvas karalis Mindaugs ar savu dēlu piekrišanu piešķīra bīskapam Krišjānim kā baznīcas devu pusi Raseiņu, Betigolas un Laukavas zemes.
1254. gada 3. septembrī pāvests Inocents IV Anaņī ziņoja Lietuvas karalim Mindaugam, ka Livonijas un Prūsijas arhibīskaps Alberts, kam bija uzdots iesvētīt un pēc zināmas formas nozvērināt Krišjāni par Lietavas bīskapu, izdarījis minēto aktu pirms pāvesta raksta saņemšanas un licis Krišjānim zvērēt uzticību arhibīskapam un Rīgas baznīcai. Tas nesaskan ar pāvesta gribu, jo Lietavas valstij, kā sv. Krēsla īpašumam, un Lietavas bīskapam jābūt pakļautiem tieši pāvestam; tāpēc viņš atbrīvoja Krišjāni no arhibīskapam Albertam dotā sufragana solījuma un uzdeva Naumburgas bīskapam nozvērināt Krišjāni uzticībā pāvestam un Romas baznīcai. 1255. gada oktobrī, pateicībā par Vācu ordeņa starpniecību, kuras dēļ pāvests licis viņu kristīt un kronēt par visas Lietuvas pirmo karali, kā arī solītās aizsardzības dēļ Mindaugs dāvināja šī ordeņa Livonijas mestram un brāļiem Sēļu zemi, proti Medeni, Peloni, Nolišķus un Tauragni ar visiem piederumiem un lūdza pāvestu Aleksandru IV apstiprināt iepriekšējā dokumentā minēto Sēļu zemes dāvinājumu Livonijas ordenim.
Sēlijas sadalīšana
1256. gadā Rīgas arhibīskaps Alberts, Rīgas domkapituls un Vācu ordeņa vicemestrs Ludvigs Rīgā vienojās, ka ordenim pienākas Sēlijas trešdaļa, pie kam Aizkraukles pils zeme pievienojama šīs pils [ordeņa] trešdaļai; turpretim Kokneses pils [sēļu] zeme pievienojama šīs pils [arhibīskapa] divām trešdaļām, bet ar nosacījumu, ka Rīgas [Marijas Magdalēnas cisterciešu] klostera jumpravas patur to jūdzi garo un plato starpgabalu, kas atrodas iepretim Koknesei sēļu zemē starp arhibīskapa un ordeņa daļām; domkapituls atsakās no visām prasībām uz kunga un desmito tiesu Kalvē [Sēļu zemē].
Kārlis Baumanis (tēlnieks)
1947. gadā Baumanis ir beidzis Latvijas Mākslas akadēmijas Tēlniecības nodaļu. Laikā no 1946. līdz 1976. gadam bijis docētājs Latvijas Universitātē un Rīgas Politehniskajā institūtā.
Lietuvas ķēniņa Mindauga dāvinājumi
Sēlijas sadalīšana
1257. gadā Romas pāvests Aleksandrs IV apstiprināja Lietuvas karaļa Mindauga lēmumu nodod Sēlijas zemes Vācu ordenim.
Kārlis Baumanis (tēlnieks)
No 1944. gada bija piedalījies izstādēs. Tēlniecībā nodarbojies ar portretu, figurālu kompozīciju, kapa pieminekļu, monumentālo darbu veidošanu. Bijis viens no Raiņa kapu memoriālā ansambļa veidotājiem. Bija apmēram 40 rakstu par mākslas vēsturi un tēlniecības jautājumiem autors. 1966. gadā iznāca Baumaņa monogrāfija "Teodors Zaļkalns".
Ziemeļu divcīņa
Pirmās lielās sacensības ziemeļu divcīņā notika 1892. gadā Oslo, Holmenkollenas slēpošanas festivālā. Kopš tā laika šīs sacensības ir kļuvušas par ikgadēju pasākumu Norvēģijā. Ziemeļu divcīņas sacensības ir iekļautas ziemas olimpisko spēļu programmā. Individuālais starts ir noticis visās olimpiādēs kopš 1924. gada Šamonī olipiskajām spēlēm.
Sākotnēji ziemeļu divcīņā pirmā notika distanču slēpošana, kurai sekoja tramplīnlēkšana. Tas tika mainīts 1950. gadā. Trīs ziemeļu divcīņas disciplīnas (klasiskās individuālās sacensības, sprints un komandu sacensības) ir iekļautas Pasaules čempionātu un olimpisko spēļu programmā. Ceturtais veids (masu starts jeb sacensības ar kopēju startu) tika ieviests 2009. gadā sacensībās Čehijā.
Noteikumi
Ziemeļu divcīņas pirmā disciplīna ir tramplīnlēkšana, kas tiek vērtēta visumā tāpat kā parastās tramplīnlēkšanas sacensībās. Punktus par stilu piešķir pieci tiesneši. Augstāko un zemāko vērtējumu ignorē, vērā tiek ņemti vidējie trīs vērtējumi. Šie punkti nosaka kārtību, kādā dalībnieki startēs distanču slēpošanā (punkti pēc speciālas sistēmas tiek pārrēķināti sekundēs). Distanču slēpošanas iedzīšanas distancē dalībnieki slēpo brīvajā stilā. Klasiskās distances garums ir 15 km. Uzvaru ziemeļu divcīņā gūst pirmais finiša līniju šķērsojušais sportists.
Kārlis Baumanis (tēlnieks)
1959. gadā kļuvis par Latvijas Mākslinieku savienības biedru, 1976. gadā saņēmis Latvijas PSR Nopelniem bagātā mākslas darbinieka goda nosaukumu.
VEF Rīgas skolu superlīga
Zēni
C Grupa
Krievukalns
Krievukalns (arī Krīvu kalns, Radiņkalns) ir paugurs Dienvidkurzemes novada Embūtes pagastā, Rietumkursas augstienes augstākais punkts. Krievukalns ir lielpaugurs (pirmmasīvs) Embūtes paugurainē, 2,5 km uz dienvidrietumiem no Embūtes. Kalna relatīvais augstums ap 20 m. Garums 1,5 km, platums — 1 km, veido deformēti smilts un grants slāņi, virsotnē — smilšmāls. Tuvu kalna virsotnei (184,8 m vjl augstumā) iet autoceļš P106, tādēļ kalns grūti atpazīstams. Kalna virsotnē tīrumi, nogāzes mežainas. Senatnē bijusi nozīmīga sakrāla kulta vieta; virsotnē četrskaldņu formas plakans akmens. Domājams, nosaukums cēlies, pārveidojoties seno priesteru krīvu vārdam.
VEF Rīgas skolu superlīga
Meitenes
A Grupa
B Grupa
Ftalskābe
Ftalskābe (benzoldikarbonskābe, C6H4(COOH)2) ir vienkāršākā aromātiskā divvērtīgā karbonskābe. Visi ftalskābes izomēri ir bezkrāsainas cietas vielas, kas nešķīst ūdenī (relatīvi labāk šķīst o-ftalskābe). Ftalskābes sāļus un esterus sauc par ftalātiem.
Ftalskābei ir 3 izomēri: Nozīmīgākie izomēri ir o- un p-ftalskābe.
Vēsture
o-Ftalskābi atklājis franču ķīmiķis Ogists Lorāns 1836. gadā, oksidējot naftalīna 1,2,3,4-tetrahlorīdu ar slāpekļskābi. Sākumā viņš uzskatīja, ka ir atklājis naftalīna atvasinājumu un nosauca iegūto vielu par naftalīnskābi. Kad šveiciešu ķīmiķis Žans Šarls Galisards de Mariņaks noteica šīs vielas formulu un norādīja uz kļūdu, Lorāns deva ftalskābei tagadējo nosaukumu. Dažreiz ftalskābi nepareizi sauc par ftālskābi.
Atrašanās dabā
o-Ftalskābe atrasta miega magones (Papaver somniferum) lapās un augļos.
Iegūšana
o-Ftalskābi iegūst, oksidējot naftalīnu ar sērskābi dzīvsudraba sāļu klātienē. Vēlāk atklāta naftalīna tiešās oksidēšanas metode ar gaisa skābekli molibdēna vai vanādija oksīdu klātienē, kā arī, oksidējot o-ksilolu.
Tereftalskābi iegūst, oksidējot p-ksilolu vai p-toluilskābi.
Izoftalskābi var iegūt, oksidējot m-ksilolu ar kālija permanganātu.
Īpašības
o-Ftalskābe ļoti viegli veido iekšējo anhidrīdu karsējot vai ūdeni atņemošu vielu klātienē - tas izskaidrojams ar tās molekulas struktūru (blakus novietotām karboksilgrupām). Ftalskābes anhidrīdam ir liela rūpnieciska nozīme.
Izmantošana
o-Ftalskābi lieto krāsu bāzes polimēru ieguvei (poliesteri ar glicerīnu un pentaeritrītu), polimēru plastifikatoriem (dibutilftalāts), odu un ērču atbaidīšanas līdzekļiem (dimetilftalāts).
Tereftalskābi lieto galvenokārt polimēru ieguvei (PET jeb polietilēntereftalāts).
Izoftalskābei tikpat kā nav praktiskas nozīmes.
1956. gada vasaras olimpisko spēļu medaļu tabula
Šī ir 1956. gada vasaras olimpisko spēļu medaļu sadalījuma tabula.
Feimaņu baznīca
Feimaņu Svētā Jāņa Kristītāja Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Rēzeknes novada Feimaņu pagasta centrā Feimaņos. Dievnams ir valsts nozīmes arhitektūras piemineklis.
Vēsture
Feimaņu pirmā katoļu koka baznīca tika uzcelta vēl pirms reformācijas. Reformācijas laikā Korfu dzimta, kurai piederēja Feimaņi, pārgāja luterticībā un baznīcu nodeva luterāņiem, kuru rīcībā baznīca kalpoja līdz 1708. gadam, kad to pārņēma jezuīti, tādā veidā nonākot atkal katoļu lietošanā.
Pašreizējo koka baznīcu vecā dievnama vietā uzcēla 1756. gadā, prāvesta Skringailo darbības laikā. 1760. gadā bīskaps Daugiallo to konsekrēja Svētā Jāņa Kristītāja godam.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Rinalds Broks. Feimaņu draudze izveidojās pēcreformācijas laikā līdz ar baznīcas atgūšanu. Draudzei ir trīs kapsētas — Feimaņu kapi, Antanišku kapi, Silajāņu kapi.
Draudzes lielākie svētki
Draudzes lielākie svētki un atlaidu dienas ir Jēzus Sirds diena, Svētā Jāņa Kristītāja diena, Vissvētākās Jaunavas Marijas Debesīs uzņemšanas svētki.
Tehniska informācija
Feimaņu baznīca ir koka kvazibazilikāla viennavas celtne ar diviem torņiem, skārda jumtu un oriģinālo koka grīdu, 30 metrus gara un 15 metrus plata. Pie ieejas vārtiem atrodas zvanu tornis ar četriem zvaniem, bet netālu no baznīcas — akmens-mūra kapela, kas kādreiz kalpoja bērnu kristīšanai.
Kapela un baznīcas zvanu tornis ir vietējās nozīmes arhitektūras pieminekļi.
Interjers
Dievnamā ir trīs altāri ar kokgriezumiem un 18. un 19. gadsimta gleznām "Svētais Andrejs", "Svētais Pēteris", "Svētais Bartolomejs". Baznīcā aplūkojami 26 mākslas priekšmeti, kuru vidū ir minami: 18. gadsimta triju altāru kokgriezumi, ērģeļu prospekts, baznīcas soli, biktskrēsls, oriģinālā tehnikā izgatavotas kristāla lustras, seni sudraba kausi un skulptūras.
Altāris ar gleznām, sānu altāri un ērģeļu prospekts ir valsts nozīmes mākslas pieminekļi.
Toluols
Toluols (metilbenzols, fenilmetāns, C6H5CH3) ir bezkrāsains, degtspējīgs šķidrums ar asu smaku. Toluolam ir samērā liels gaismas laušanas koeficients. Toluols pieder pie aromātiskajiem ogļūdeņražiem.
Īpašības
Metilgrupa ir elektrondonorais aizvietotājs, kas novirza elektrofilos aizvietotājus o- un p-pozīcijās, bet nukleofilos — m-pozīcijās. Metilgrupa var tikt oksidēta līdz karboksilgrupai; ar maigākiem oksidētājiem iespējams oksidēt oglekli līdz zemākai oksidēšanas pakāpei. Oksidējot toluolu, iegūst benzoskābi, nitrējot toluolu, var iegūt dinitrometilbenzolu un trinitrotoluolu.
Izmantošana
Toluolu lieto kā šķīdinātāju, jo tas nav tik toksisks kā benzols. Dažreiz toluolu lieto arī, lai palielinātu degvielu oktānskaitli.
Nigērijas futbola izlase
Nigērijas futbola izlase ir nacionālā futbola komanda, kas pārstāv Nigēriju starptautiskās futbola sacensībās. Nigērijas futbola izlasi pārvalda Nigērijas Futbola federācija. Savu pirmo spēli izlase aizvadīja 1949. gadā, cīnoties pret Sjerraleones izlasi. Nigērijas izlase 6 reizes ir piedalījusies Pasaules kausa finālturnīros, trīs reizes (1994., 1998. un 2014. gadā) iekļuvusi astotdaļfinālā. Āfrikas Nāciju kausa izcīņā Nigērija ir piedalījusies 17 reizes un ir trīskārtēji Āfrikas čempioni.
Džudo 2008. gada vasaras olimpiskajās spēlēs — līdz 73 kg vīriešiem
Džudo 2008. gada vasaras olimpiskajās spēlēs vīriešiem svara kategorijā līdz 73 kg notika 11. augustā. Olimpisko zeltu izcīnija Azerbaidžānas džudists Elnurs Mahmadli. Sacīkstēs piedalījās arī Latvijas džudists Vsevolods Zeļonijs, kurš jau pirmajā cīņā piedzīvoja zaudējumu.
Etiķskābe
Etiķskābe, pazīstama arī kā etānskābe, ir organisks savienojums, kurš piešķir etiķim tā skābo garšu un kodīgu smaržu. Tā ķīmiskā formula ir CH3COOH. Tīra, ar citām vielām nesajaukta etiķskābe ir bezkrāsains, caurspīdīgs, higroskopisks šķidrums ar asu etiķa smaku. Tīra etiķskābe sasalst jau pie 16 °C, tādēļ absolūto jeb 100% etiķskābi mēdz dēvēt par ledus etiķskābi. Etiķskābe ir kodīga viela, tās tvaiki var izraisīt acs iekaisumus, deguns var kļūt sauss un mazliet dedzināt, rīklē var rasties mokošas sāpes, plaušās var sākt trūkt gaisa un cilvēks var sākt smakt. Tomēr tā ir vāja skābe, jo normālos apstākļos skābes disociācijā eksistē līdzsvars starp ūdeni saturošiem šķīdumiem, pretēji stiprajām skābēm, kuras pilnībā disociējas.
Etiķskābe ir pazīstamākā karbonskābe un otra vienkāršākā karbonskābe uzreiz pēc skudrskābes. Tā ir svarīga rūpniecības ķimikālija un ķīmiskais reaģents. To izmanto polietilēntereftalāta ražošanā, no kā galvenokārt izgatavo dzirkstošo dzērienu pudeles, kā arī vēl citur.
Etiķskābi var iegūt, oksidējot acetaldehīdu un bioķīmiski no etilspirtu saturošiem šķīdumiem. Etiķskābes sāļus un esterus sauc par acetātiem ( - etiķis).
Vēsture
Vīna etiķa veidā etiķskābe bija pazīstama jau senatnē. Pēc Plīnija nostāsta, Kleopatra lietojusi dzērienu no etiķī izšķīdinātām pērlēm. Taču koncentrētu etiķskābi iemācījās iegūt tikai pirms apmēram 250 gadiem.
Atrašanās dabā
Etiķskābe ir ļoti izplatīta augu valstī. Dažreiz augi satur etiķskābi brīvā veidā, bet biežāk esteru veidā. Etiķskābe atrodama arī dažu dzīvnieku izdalījumos. Daudzi mikroorganismi, sēnītes un baktērijas spēj sašķelt organiskas vielas līdz etiķskābei. Tādēļ etiķskābe veidojas skābā pienā, sierā un it sevišķi spirtu saturošu šķidrumu etiķskābās rūgšanas procesā.
Iegūšana
Šī metode ir dārga, un mūsdienās to vairs plaši nelieto. Šādā veidā var iegūt ≈ 95% galaprodukta iznākumu. Galvenie blakusprodukti ir skudrskābe, etilacetāts un formaldehīds.
Izejviela nav pārāk dārga, taču te veidojas daudz blakusproduktu (butanons, etilacetāts, skudrskābe, propionskābe), kuru atdalīšana palielina izmaksas. Šo procesu dažreiz modificē šo blakusproduktu ražošanai.
Process notiek baktēriju iedarbībā. Šādā veidā ražo gandrīz visu dabiskās izcelsmes etiķskābi.
Lai arī šeit potenciāli ir iespējams lielāks iznākums, te lietotās baktērijas ir mazāk noturīgas pret skābi un te var iegūt tikai atšķaidītāku skābi. Šī iemesla dēļ šo procesu plaši nelieto.
Īpašības
Etiķskābes ūdens šķīdumiem blīvuma maksimums (1070 kg/m3) ir pie koncentrācijas 77%, kas atbilst monohidrātam. Tādēļ iespējams, ka 77% etiķskābe īstenībā ir etiķskābes ortoforma CH3C(OH)3.
Toms un Džerijs
"Toms un Džerijs" (en) ir ASV animācijas seriāls, kas pirmoreiz iznāca 1940. gadā. Sākumā galvenajiem varoņiem bija citi vārdi — Džaspers un Džinks. Seriāls ātri iekaroja skatītāju sirdis un pašlaik ir uzņemtas jau 162 īsfilmas par kaķi Tomu un peli Džeriju, ja neskaita Toma un Džerija jaunos piedzīvojumus, Toma un Džerija šovu, un Tomu un Džeriju bērnībā.
Latvijā visvairāk "Toma un Džerija" filmu un seriālu tika parādīts kanālā LNT no 1999. līdz 2013. gadam.
Stirols
Stirols (vinilbenzols, C6H5CH=CH2) ir caurspīdīgs šķidrums. Stirols ir aromātisks ogļūdeņradis.
Iegūšana
Stirolu iegūst no etilbenzola, to dehidrogenējot.
Īpašības
Stirols ar laiku pats sapolimerizējas, tāpēc tīrā veidā to nav iespējams ilgi uzglabāt.
Izmantošana
Stirolu galvenokārt lieto kā monomēru polimēru ieguvei. Polimerizējot tīru stirolu, iegūst polistirolu, polimerizējot kopā ar butadiēnu, iegūst butadiēna-stirola kaučuku.
Frančesko Petrarka
Frančesko Petrarka (it; dzimis, miris ), arī Petrarka, bija itāliešu dzejnieks, rakstnieks, filozofs un filologs. Viņš ir pazīstams kā viens no pirmajiem renesanses humānistiem un tiek dēvēts arī par “humānisma tēvu”, kā arī par vienu no itāļu literatūras pamatlicējiem. Viens no slavenākajiem Petrarkas darbiem ir “Dziesmu grāmata” (Canzoniere), uz kuru balstoties divus gadsimtus vēlāk, 16. gadsimtā, itāļu rakstnieks Pjetro Bembo izveidoja modernās itāļu valodas modeli (šis modelis balstījās arī uz citu autoru, kā Džovanni Bokačo un Dantes Aligjēri darbiem). Petrarkas sonetus renesanses laikā apbrīnoja un imitēja visā Eiropā, un tie kļuva par liriskās dzejas paraugu.
Dzimis Toskānā, tomēr skolā gājis Aviņonā. Mācījies jurisprudenci Monpeljē Universitātē un Boloņas Universitātē. Pēc mācību beigām kļuva par garīdznieku. Līdzīgi kā Dantem bija mūza Beatriče, arī Petrarkam bija mūza — Laura, kuru sastapa Aviņonā. Petrarka apmetās uz dzīvi Aviņonas pievārtē, kur ar pārtraukumiem nodzīvoja 16 gadus, pamazām kļūdams par slavenu dzejnieku. 1341. gadā Romā svinīgi tika kronēts ar lauru vainagu. 1353. gadā pameta Voklīzu un pārcēlās uz Itāliju. Iesākumā dzīvoja Milānā, vēlāk pārcēlās uz Venēciju.
Oļegs Blagonadeždins
Oļegs Blagonadeždins (dzimis ) ir bijušais Latvijas futbolists, kurš spēlēja malējā aizsarga pozīcijā, šobrīd futbola treneris. Lielāko daļu savas futbolista karjeras laika viņš ir aizvadījis Skonto FC sastāvā, ar kuru kopā 13 reizes kļuvis par Latvijas čempionu, kā arī 7 reizes ieguvis Latvijas kausu. 2006. gada sezonā Blagonadeždins spēlēja FK Jūrmala sastāvā. 2007. gadā Blagonadeždins beidza spēlētāja karjeru un gada nogalē kļuva par jauniešu komandas JFC Skonto galveno treneri.
Latvijas izlasē Oļegs Blagonadeždins debitēja 19 gadu vecumā 1992. gada jūlijā pret Igauniju. Izlasē viņš ar dažiem pārtraukumiem spēlēja līdz 2004. gadam. Kopā ar Latvijas izlasi Blagonadeždins piedalījās Euro 2004 finālturnīrā Portugālē, savukārt savu pēdējo spēli valstsvienībā aizvadīja tā paša gada decembrī pārbaudes spēlē pret Omānu. 13 izlasē aizvadītajos gados Blagonadeždins 70 spēlēs guva 2 vārtus.
2012. gada februārī viņš tika apstiprināts par Virslīgas jaunpienācēju FK Spartaks galveno treneri. 2014. gadā ir apstiprināts par Pirmās līgas jaunpienācējas AFA Olaine galveno treneri.
Ilga Kļaviņa
Ilga Kļaviņa (dzimusi Ilga Dzenīte Rīgā) ir Latvijas šahiste, kas ir dalījusi pirmo vietu Latvijas šaha čempionātā sievietēm 1968. gadā.
Šahistes karjera
1957. gadā Ilga Kļaviņa jau 16 gadu vecumā uzvarēja Rīgas šaha čempionātā sievietēm. 1958. gadā viņa pārstāvēja Latvijas izlasi PSRS 5. komandu čempionātā šahā Viļņā pie meiteņu galdiņa (kā Dzenīte) (+1, =4, -3). 1962. gadā Latvijas Zinātņu akadēmijas šaha komandas sastāvā kļuva par 3. Latvijas PSR komandu čempionāta uzvarētāju. 1968. gadā viņa sasniedza savu lielāko panākumu, dalot 1. vietu kopā ar Sarmu Sedlenieci Latvijas šaha čempionātā sievietēm, taču zaudējot papildmaču cīņā par čempiones nosaukumu — 1,5:3,5. Vēl trīs reizes Ilga Kļaviņa izcīnīja bronzas medaļas Latvijas šaha čempionātā sievietēm: 1958., 1970. un 1971. gadā. Arī vēlākajos gados Ilga Kļaviņa turpina aktīvi piedalīties šaha sacensībās. 2008. gadā viņa uzvarēja Vidzemes šaha čempionātā sievietēm bet 2011. gadā spēlēja Latvijas Augstākās līgas komandu sacensībās šahā.
Personīgā dzīve
Beigusi Rīgas Politehnisko institūtu (tagad Rīgas Tehnisko universitāti) kā tehnologinženieris. Bija precējusies ar Latvijas šaha meistaru Jāni Kļaviņu (1933—2008).
Valmiermuižas alus
SIA Valmiermuižas alus ir 2005. gadā dibināts alus darītājs Latvijā, kas atrodas Valmiermuižas ciemā pie Valmieras. Valmiermuižas alus ražošana sākta 2009. gadā.
Alkēni
Alkēni ir nepiesātinātie ogļūdeņraži, kas satur vienu dubultsaiti. Tos lieto par izejvielām spirtu ieguvei un par monomēriem. Alkēniem ir iespējama cis - trans (E - Z) izomērija, tāpēc, ka nav iespējama brīva rotācija ap dubultsaiti (nepieciešamais enerģijas daudzums ir tik liels, ka to vairs nevar uzskatīt par to pašu vielu).
Valmiermuižas alus
Uzņēmuma kapitāldaļu turētājs ir SIA Valmiermuižas Ieguldījumu Fonds, kas pieder Aigaram Ruņģim, Austrijas uzņēmumiem Industrieliegenschaftenverwaltung AG un Alcor GmbH.
Vēsture
2005. gada 29. jūnijā dibināts uzņēmums SIA Valmieras alus. 2007. gada janvārī Valmiermuižā sākta alus darītavas būvniecība. To būvēja SIA Alion celtnieks, bet iekārtas piegādāja un uzstādīja SIA Friteks. 2008. gada 25. jūnijā Valmieras alus pārdēvēts par SIA Valmiermuižas alus. Alus darītava ekspluatācijā tika nodota 2008. gada rudenī, celtniecībā un apkārtējās teritorijas sakārtošanā ieguldot 2,4 milj. latu, izmantojot arī Eiropas Savienības finansējuma piesaisti. .
2007. gada NHL drafts
2007. gada NHL drafts bija 45. NHL drafts, kurš notika 2007. gada 22. un 23. jūnijā Kolumbusā. Kopā tika draftēti 211 spēlētāji septiņās kārtās.
Valmiermuižas alus
Vēsture
Pirmā alus šķirne — gaišais alus — tika laista apgrozībā 2009. gadā, 2010. gadā tika ieviests arī tumšais alus, 2012. gadā izvēlēta recepte ziemas alum, 2013. gadā porterim, bet 2014. gadā — kviešu alum un alus kokteilim.
2015. gadā alus darītava atjaunoja 1857. gadā dibinātās Kokmuižas alus darītavas zīmolu “Kokmuižas alus”.
Provju izmantošana līnijas paplašinājumos
Valmiermuižas alus klāsta papildinājumus darītājs sākotnēji saražo vairākos variantos (provēs), piedāvājot tos patērētājam, un tad uzsāk plašāku ražošanu balstoties uz patērētāju balsojuma rezultātu. Šāda prakse piekopta ar tumšo alu (4 proves), ziemas alu (3 proves), porteri (4 proves), alus kokteili (5 proves) un kviešu alu (3 proves).
Alkēni
Vispārīgā formula: CnH2n
Nozīmīgākie alkēni.
Starpskriemeļu diski
Starpskriemeļu diski (disci intervertebrales) ir skrimšļaudu savienojumi, kas savieno blakus esošo skriemeļu ķermeņus. Katrs disks veido skrimšļaudu savienojumu, atļaujot nelielas skriemeļu kustības, tie darbojas arī kā saites, lai saturētu skriemeļus kopā.
Uzbūve
Katru disku veido fibrozais gredzens (anulus fibrosus), kas ieskauj recekļveida kodolu (nucleus pulposus), kas ir palieka no embrionālās mugurkaulāja stiegras (chorda dorsalis). Diska kodols darbojas kā trieciena absorbētājs, amortizējot dažādus ikdienas triecienus un saturot skriemeļus kopā. Disku biezums nav vienāds, tas palielinās, sākot no pirmā kakla skriemeļa, līdz pēdējam jostas skriemelim. Starpskriemeļu diskā, kas atrodas starp pēdējo krustu skriemeli un astes kaulu, ir neliels dobums.
SMART kritērijs
P.J. Maijers TRIKS (SMART) mērķu definēšanas principus izmanto publikācijā "Personīgās veiksmes plānotājs" (1965.g), lai gan nav nekādu dokumentētu pierādījumu par akronīma izmantošanu līdz 1981. gada novembrim, kad G.T.Dorians publicēja TRIKS (SMART) akronīmu. P. J. Maijera publikācijās TRIKS (SMART) princips ir norādīts teksta aprakstā, bez akronīma lietojuma un tam nav lietošanas autortiesības.
Mērķis ir mērogs vai vēlamais stāvoklis, ar kuru varēs izmērīt noteiktā laika punktā un vietā nākotnes rīcības rezultātus. Projekta mērķi nav abstrakta vīzija, to var raksturot kā vēlmes un cerības atrisināt problēmu, kā ietekmi, kuru jārada, kā kritērijus, kuri virzīti uz nākotnes risinājumiem. Projekta mērķi nekad nav pasākumi vai darbības, kuras jāveic, lai problēmu atrisinātu, kā arī nekad nesatur risinājumu priekšlikumus.
Praktiskā pielietošana (piemērs)
Pamatmērķis
Līdz 2011.gada 30.decembrim nodrošināt 80% bērnus Rīgā ar bērnu uzraudzības pakalpojumiem.
Konkrētais mērķis